O'zbekistondan Qozog'istonning yana bir shahriga muntazam aviaqatnov yo'lga qo'yildi

Namangan–Olmaota–Namangan yo'nalishida 30 martdan muntazam aviaqatnovlar yo'lga qo'yildi. Bu haqda O'zA xabar berdi.
Ma'lum bo'lishicha, “Uzbekistan airways” tomonidan Namangan–Olmaota–Namangan yo'nalishida muntazam aviaqatnovlar yo'lga qo'yildi. Aviakompaniyaning “A320” havo kemasida Olmaotaga birinchi parvoz 30 mart kuni soat 19:56 da 160 nafar yo'lovchi bilan amalga oshirildi.
Namangan shahridan uchtgan samolyot soat 23:45 da Qozog'istondan qaytib kelgan. Qo'shimcha qilinishicha, Namangan–Olmaota–Namangan yo'nalishidagi muntazam aviaqatnovlar haftaning chorshanba va shanba kunlari yo'lga qo'yiladi.
Eslatib o'tamiz, avvalroq Farg'onadan So'xga muntazam aviaqatnov yo'lga qo'yilgani xabar qilingandi.